ત્રિફળા પાઉડર આંબળા, હરડે અને બહેડા જેવી ઔષધિઓના ચૂર્ણમાંથી બને છે. આના સેવનથી પાચન ક્રિયા સંતુલિત રહે છે અને કબજીયાત જેવી પરેશાનીઓમાંથી રાહત મળે છે. તમે એક નાની ચમચી ત્રિફળા પાઉડરને હૂંફાળા પાણીમાં ભેળવીને લઈ શકો છો. આ મિશ્રણને રાતે સૂતા પહેલા અથવા તો સવારે ખાલી પેટે લેવાથી કબજીયાતમાં તરત જ રાહત મળે છે. આ ચૂર્ણ સપૂંર્ણ રીતે ઔષધિઓમાંથી બનેલું હોય છે, આથી તે એન્ટિબાયોટિક દવાઓ કરતા વધારે સારૂં ગણાય છે. આ સિવાય રાત્રે સૂતી વખતે એકથી દોઢ ચમચી ત્રિફળા ચૂર્ણ દૂધ સાથે લેવાથી મળ પ્રવૃત્તિ સાફ આવે છે. લાંબા સમયની સખત કબજિયાતમાં ત્રિફળા ચૂર્ણનું હંમેશાં સેવન કરવું જોઈએ.